Justitsminister, Søren Pind (V), har besluttet at nedsætte en undersøgelseskommission, der skal afdække forløbet i den såkaldte Tibet-sag.

Det sker, efter at Københavns Politi i denne uge har opdaget og orienteret justitsministeren om en såkaldt operationsbefaling, der var gældende under et kinesisk statsbesøg i 2012.

Af den befaling fremgår det angiveligt, at politiet havde en klar ordre om at sørge for, at demonstranters tibetanske flag ikke kunne ses af den kinesiske præsident og hans kortege.